ད་གཟོད་ཚན་རིག་པ་ཚོར་དྲི་བ་འགའ་རེ་མ་འདྲི་ན་ལེགས་པ་གསལ་པོ་ཆགས་དགོས།ཉེ་བའི་ཆར་འཇིག་རྟེན་བཀོད་པ་པོའི་ཚན་རིག་གི་ཚོད་ལྟའི་སྐབས་ཀྱི་དཔེ་མཚོན་ལྟར་ཞི་བདེའི་གཟེངས་རྟགས་བཞེད་མཁན་ཚོར་ཁྲིམས་ཞིབ་ཁང་ལ་ལམ་སྟོན་འགའ་རེ་མཁོ་སྤྲོད་བྱེད་པའི་དོན་དུ་ཚན་རིག་གི་རང་བཞིན་བརྗོད་པ་ཞིག་གི་སྟེང་མཚན་རྟགས་བཀྱོན་པར་རེ་བསྐུལ་བྱས་འདུགཚན་རིག་པ་སྙན་གྲགས་ཆེ་བ་དེ་ཚོས་བརྗོད་པ་དེ་ལྟ་བུར་རྒྱབ་སྐྱོར་གྱི་རྣམ་པ་སྐྱོན་མེད་གསལ་པོ་སྟོན་འདུགགང་ལྟར་ཡང་ཁོང་ཚོ་ཚན་རིག་གི་ཁྱབ་ཁུལ་གྱི་ནང་མཁས་དབང་ཤ་སྟག་ཡིན།༼ཀེ་ལེ་མཱན།ས་ལོ་ཁོམ་སྦེ།ལེཧ་མཱན།ཀཱོཕྷ་མཱན།༡༩༨༦༽དེ་རྗེས་ཕྲུ་གུའི་སྐྱེ་མགོ་བཀག་ཚུལ་གྱི་གྲོས་གླེང་ནང་མཁས་དབང་གི་བསམ་ཚུལ་ལུང་འདྲེན་བྱེད་རྒྱུར་དོ་དབྱིངས་བྱས་མཁན་ཚོས་གནད་དོན་འདིའི་ཐོག་ཚན་རིག་པ་ཚོས་ཚོར་བ་དང་འབྲེལ་བའི་ཐོག་བརྗོད་པ་འགྲེམས་སྤེལ་བྱེད་དགོས་པའི་རེ་སྐུལ་ཞུས་འདུགརྣམ་དཔྱོད་ལྡན་པ་ཞིག་ལ་འགའ་རེས་མཉམ་ཞུགས་གནང་ཞགཚན་རིག་གིས་སྐྱེ་མགོ་བཀག་ཚུལ་གྱི་གནད་དོན་ལས་སྐྱེད་པའི་བཟང་སྤྱོད་དང་ཀུན་སྤྱོད་ཀྱི་དཀའ་གནད་ཚོར་ལན་འདེབས་བྱས་མི་ཐུབ།ཚན་རིག་པ་སྒེར་གྱི་ཆ་ནས་གནད་དོན་མང་པོའི་ཐོག་རང་ཉིད་སྒེར་གྱི་བསམ་ཚུལ་ཡོད་པ་ཨ་ཅང་ཅང་།ཡིན་ནའང་སྡེ་ཚན་ཞིག་གི་ཆ་ནས་གལ་སྲིད་གནད་དོན་དེ་དག་ཚན་རིག་གི་འདྲི་ཞིབ་ཀྱི་ཁྱབ་ཁུལ་གྱི་ཕྱི་ལ་ཡོད་ན་ཁོང་ཚོ་འཇམ་ཐིང་ཐིང་ངང་བསྡད་དགོས།བཟང་སྤྱོད་དང་།ཀུན་སྤྱོད།ཉམས་འགྱུར།སྤྱི་ཚོགས།གཟུགས་ཅན་ལས་འདས་པའི་དྲི་བ་དེ་ཚོར་ཚན་རིག་གིས་ལན་འདེབས་བྱེད་མི་ཐུབ།